سونرادان او اؤزونو تيجارتده و يونگول صنايعده ده سينايير. هر ايکيسينده قابيليتي ايله اوغور قازانير، دوکانلارا و مانوفاکتورايا صاحيب اولور. او، هم ده باکي نفتيني، خزر دنيزي و قافقاز دمير يولو واسيطه‌سيله ايخراج ائدن ان بؤيوک صاحيبکارلاردان ايدي. مقصديؤنلو تدبيرلري نتيجه‌سينده تاغی‌یئو آذربايجان ايقتيصادياتي‌نین موستملکه خاراکتئرينه ضربه ووران، اونو سينديران ايلک میلّی صنايعچيليردن ايدي.